ຜູ້ຊາຍຄົນນຶ່ງ ຖືກກ່າວຫາ ວາງແຜນກໍ່ການຮ້າຍ ໃນ ສຫລ
ທ້າວ Abdirahman Sheik Mohamud ຈາກ​ເມືອງ Columbus ລັດ Ohio ​ໄດ້ຖືກຄະນະຕຸລາການ ຂອງ ລັດຖະບານ​ກາງ ​ພົບເຫັນວ່າ ມີຄວາມຜິດ.
ຜູ້ຊາຍຈາກລັດ Ohio ຄົນນຶ່ງ ທີ່ໄດ້ເດີນທາງໄປປະເທດຊີເຣຍ ໃນປີແລ້ວນີ້ ປະເຊີນໜ້າກັບຂໍ້ຫາກໍ່ການຮ້າຍ ໂດຍໄດ້ຮັບການ ເຝິກແອບຄຽງບ່າຄຽງໄຫລ່ກັບພວກກໍ່ການຮ້າຍໃນຊີເຣຍ ແລະ ກັບຄືນມາສະຫະລັດ ໂດຍມີຈຸດປະສົງ ເພື່ອທຳການໂຈມຕີຄຸກ ທະຫານຂອງສະຫະລັດ ທ້າວ Abdirahman Sheik Mohamud ອາຍຸຊາວສາມປີ ຈາກ ເມືອງ Columbus ລັດ Ohio ໄດ້ຖືກພົບເຫັນວ່າມີຄວາມຜິດ ໂດຍຄະນະຕຸລາການ ຂອງລັດຖະບານກາງສະຫະລັດ ໃນວັນ ພະຫັດວານນີ້ ກະຊວງຍຸຕິທຳ ສະຫະລັດ ກ່າວວ່າ ທ້າວ Mohamud ໄດ້ກັບມາຈາກຊີເຣຍ ໂດຍມີຈຸດ ປະສົງທີ່ຈະທຳການໂຈມຕີ ຄ້າຍທະຫານ ຢູ່ລັດ Texas ແລະ “ສັງຫານທະຫານ ອາເມ ຣິກັນ ສາມ ຫລືສີ່ຄົນ ດ້ວຍວິທີຍິງແບບສັງຫານ ” ສຳນວນຟ້ອງກ່າວວ່າ ທ້າວ Mohamud ໄດ້ເດີນທາງໄປຊີເຣຍ ໃນເດືອນເມສາ ປີ 2014 ບ່ອນທີ່ລາວໄດ້ຮັບການເຝິກແອບ “ຍິງປືນ ບຸກເຂົ້າໄປໃນເຮືອນຊານ ວາງລະເບີດ ແລະ ການຕໍ່ສູ້ດ້ວຍມື” ແຕ່່ວ່າ ກ່ອນການໃຊ້ການເຝິກແອບ ເພື່ອເຂົ້າຮ່ວມການສູ້ລົບຢູ່ໃນຊີເຣຍນັ້ນ ສຳນວນ ຟ້ອງກ່າວວ່າ ທ້າວ Mohamud ໄດ້ແນະນຳໂດຍນັກສອນສາສະໜາຄົນນຶ່ງ ໃຫ້ກັບຄືນ ມາສະຫະລັດ ລາວໄດ້ສົນທະນາທີ່ຈະອອກປະຕິບັດງານ ຢູ່ໃນສະຫະລັດ ” ທ້າວ Mohamud ເກີດຢູ່ Somali ແລະໄດ້ໂອນສັນຊາດ ເປັນອາເມຣິກັນ ອ້າຍຂອງ ລາວ ທ້າວ Abdifatah Aden Mohamud ໄດ້ຖືກສັງຫານໃນ ການສູ້ລົບໃຫ້ແກ່ກຸ່ມ al-Nusra Front ຢູ່ໃນຊີເຣຍ ໃນເດືອນມິຖຸນາປີກາຍ